# Óra kézikönyve

## Bevezetés

### Óra kisalkalmazás

Megjeleníti az Óra kisalkalmazást.

Az Óra kisalkalmazás a dátumot és az időt jeleníti meg, továbbá kattintáskor megjeleníti a naptárat. Az Óra személyre szabható, hogy megjelenítse a másodperceket, illetve a 12 vagy 24 órás formátumot.

### Az Óra hozzáadásához a panelre

Hajtsa végre a következő lépéseket:

1. Kattintson az egér jobb gombjával a panelre.

2. Válassza a Hozzáadás a panelhez menüpontot.

3. Görgesse lefelé a Hozzáadás a panelhez ablakban lévő elemek listáját, majd válassza az Óra elemet.

4. Kattintson a Hozzáadás gombra.

## Használat

### A naptár megjelenítéséhez

Kattintson a kisalkalmazásra egy kis naptár megnyitásához, amely az aktuális hónapot jeleníti meg. A naptár bezárásához kattintson ismét a kisalkalmazás panelen lévő részére.

Megváltoztathatja a naptárban megjelenített hónapot az év és hónap szöveg mindkét oldalán található nyilakra kattintva.

A naptárban lévő napra duplán kattintva elindul az Evolution csoportmunka alkalmazás.

### A dátum vagy idő beszúrásához egy alkalmazásba

Az Óra kisalkalmazás a rendszerórától veszi az időt.

A dátum vagy idő beszúrásához az Óra kisalkalmazásból egy másik alkalmazásba hajtsa végre a következő lépéseket:

1. Kattintson a jobb egérgombbal az Óra kisalkalmazásra.

2. Válasszon egyet a következő menüpontok közül a kisalkalmazás felugró menüjéből:

   - Idő másolása

   - Dátum másolása

3. Menjen arra a helyre az alkalmazásban, ahova be szeretné szúrni az elemet.

4. Válassza a Szerkesztés Beillesztés menüpontot, vagy kattintson az egér középső gombjával az elem beszúrásához.

### A rendszerdátum vagy idő beállításához

A rendszerdátum vagy idő beállításához, amelyet az Óra kisalkalmazás megjelenít, hajtsa végre a következő lépéseket:

1. Kattintson a jobb egérgombbal a kisalkalmazásra, majd válassza a Dátum és idő beállítása menüpontot.

2. Gépelje be a `rendszergazda` jelszavát, majd kattintson az OK gombra.

3. Az Óra kisalkalmazás elindítja azt a rendszereszközt, amely a rendszerdátumot és idő állítja be. Az eszköz használatával beállíthatja a dátumot és az időt.

## Óra beállításai

Az Óra beállításához kattintson a jobb egérgombbal a kisalkalmazásra, majd válassza a Beállítások menüpontot. Három lap fog megjelenni az Általános, Helyek vagy Időjárás beállításainak módosításához.

### Általános beállítások

Óraformátum

- Válassza ki a következő lehetőségek egyikét:

  - 12 órás

    Az idő megjelenítése d.e./d.u. formátumban.

    Ez a lehetőség nem látszik, ha a munkamenet nyelve nem használja a 12 órás formátumot.

  - 24 órás

    Az idő megjelenítése 00.00 - 24.00 formátumban.

A dátum megjelenítése

- Válassza ezt az lehetőséget a dátum megjelenítéséhez a kisalkalmazáson.

Másodpercek megjelenítése

- Válassza ezt az lehetőséget a másodpercek megjelenítéséhez a kisalkalmazáson.

Az időjárás megjelenítése

- Válassza ezt a lehetőséget a földrajzi helyzete aktuális időjárási előrejelzésének megjelenítéséhez. Az időjárás egy napos, felhős, eső és további ikonként fog megjelenni.

Hőmérséklet megjelenítése

- Válassza ezt az lehetőséget a földrajzi helyzete hőmérsékletének megjelenítéséhez.

### Hely tulajdonságok

Helyek

- Hozzáadhat egy vagy több földrajzi helyet és azok helyi idejét, hogy megjelenjenek az Órában. Egy hely hozzáadásához:

  - Nyomja meg a Hozzáadás gombot.

  - Gépelje be a város, régió vagy ország nevét, és gépelés közben egy lenyíló menüben meg fog jelenni a lehetőségek listája. Válasszon egy találatot a felugró menüből, és az Időzóna, Szélesség és Hosszúság bejegyzések automatikusan ki lesznek töltve.

### Időjárás beállításai

Időjárás

- A hőmérséklet mértékegységét a következő lehetőségek egyikében jelenítheti meg a lenyíló menüből:

  - F (Fahrenheit)

  - C (Celsius)

  - K (Kelvin)

  - Alapértelmezett A régiója alapértelmezett megjelenítése.

Szélsebesség mértékegység

- A sebesség mértékegységét a következő lehetőségek egyikében jelenítheti meg a lenyíló menüből:

  - Beaufort skála

  - Csomó

  - mph (mérföld per óra)

  - km/h (kilométer per óra)

  - m/s (méter per másodperc)

  - Alapértelmezett A régiója alapértelmezett megjelenítése.